Kospryse kan met goeie prysbestuur nóg val - Landbou - Republikein
Spotprent vir 12 Maart 2019
Spotprent vir 11 Maart 2019
Spotprent vir 8 Maart 2019
Spotprent vir 7 Maart 2019
Tuesday, March 12th, 23:40:21
Kospryse kan met goeie prysbestuur nóg val
13 March 2018 | Landbou
Dr. Kobus Laubscher - Volgens die nasionale bemarkingsraad in Suid-Afrika het inflasie vir die jaartydperk tot Januarie 2018 gedaal, al is dit teen ‘n verlaagde tempo.
Die voedselmandjie wat vir hierdie doel ontleed word, het in Januarie 2018 R874,96 gekos of 3,02% meer as ’n jaar gelede. Op ‘n jaargrondslag was dié verandering van Desember 2017 tot Januarie 2018 egter hoër op 4,78%. Daar is dus tekens dat inflasie stadiger kan afneem, maar ekonome is dit eens dat hooflyninflasie in 2018 binne die grense van die Reserwebank kan beweeg.
Die Pietermaritzburg Agentskap vir Sosiale Gemeenskapsaksie (Pacsa), ’n organisasie wat die impak van inflasie op die armes ontleed, is egter bekommerd oor die invloed van die 1%-verhoging in BTW vanaf 1 April ondanks die uitgebreide lys van voedsel wat 0%-BTW gaan dra.
Vakbonde en sekere politieke groeperinge in Suid-Afrika het hul ongelukkigheid oor die verhoogde BTW-koers op vele maniere gedemonstreer.
Die verhoogde brandstofheffing is ook ’n bron van kommer omdat dit met verloop van tyd veral institusionele inflasie kan verhoog. Internasionale oliepryse is wisselvallig, maar stadig stygend en tensy die wisselkoers saamspeel kan verbruikers swaar trek. Regerings het geen beheer oor hierdie belangrike drywers van inflasie nie.
Suid-Afrika se Januarie 2018-inflasiesyfers van onderskeidelik 4,4% en 4,7% vir hooflyn- en kosinflasie vergelyk soos volg met van die Brics- en buur ande. Botswana s’n staan op 3,1% en 0,4% onderskeidelik versus dié van Namibië van 3,6% en 2%.
Zambië se syfers van onderskeidelik 6,2% en 4,6% vergelyk nie goed nie. Brasilië se 2,9% en -1,5% demonstreer die impak van globale markbewegings, veral die dalende neiging van die internasionale graanindekse.
China se 1% en -0,5% onderskeidelik vergelyk goed met stygende inflasie in die VSA van onderskeidelik 2,1% en 1,7%, terwyl die Britte ongewone prysstygings moes verduur met hooflyninflasie van 3% en kosinflasie van 3,7%.
Die eerste oesskatting van die 2018/19-mielieoes dui op verdere afwaartse druk op plaaspryse as gevolg van die feit dat ’n mielieoes van meer as 12 miljoen ton verwag word.
Dié nuus kom te midde van skerp dalings in die verbuikerspryse van mieliemeel, terwyl die verbruikersprysindeks van grane en brood tot Januarie 2018 met 5,1% gedaal het. Dalings is ook waargeneem in die verbruikersprysindekse van vette en olies.
Die verbruikerspryse van spesiale mieliemeel in verpakkings van tot 5 kg het amper 24% jaar-op-jaar gedaal. Dit was bydraend tot deflasie van bykans 9% in die pryse van die vyf gewildste items in die mandjie wat deur die armste 30% van die bevolking aangekoop word.
Hierdie groep van die bevolking bestee bykans 60% van hulle inkomste aan voedsel, maar kan nie dié besteding prioritiseer nie. Ander uitgawes soos vervoer, verblyf en energiekostes staan eerste in die ry en dan spaar hulle op kosaankope. Die impak van die verhoogde brandstofheffing gaan vervolgens kos uit hul monde neem.
Pacsa spreek sy kommer uit oor die impak van die verhoogde BTW-koers wat vanaf 1 April geld, ten spyte van die feit dat meer produkte uitgesluit is. Volgens sy berekening beloop BTW teen 15% altesaam R221,59 van sy basiese kosmandjie van R3 129,84. Altesaam 54% van die basiese mandjie se koste, of R1 698,87, is onderhewig aan BTW.
BTW neem dus nou ’n groter hap van dié mandjie wat reeds onder druk is en nie aan die minimum van voldoende voedingsvereistes opweeg nie. Pacsa se standpunt is verder dat die verhoogde BTW reeds bestaande negatiewe gevolge van dié onderbesteding verder kan benadeel.
Sy navorsing toon dat huishoudings koop wat bekostig kan word en nie om maaltye te balanseer nie. Almal in ’n huishouding het ook nie eweredige toegang tot die daaglikse kosmandjie wat so gekoop kan word nie. Sommige moet eet wat voor hulle is en as sê die proteïen in die mandjie gedaan, bly die res van die huishouding daarsonder tot ’n volgende keer.
Die impak daarvan is verreikend, veral in terme van verskillende gestremdhede, met bewyse van groeistremming op kinders en natuurlik die effek daarvan op leerontwikkeling.
Die jongste statistiek oor die ekonomie dui op hoër as verwagte groei in 2017. Daarmee kry die verwagtinge van ’n nuwe bedeling en orde stukrag en bestaan die hoop dat meer werk, minder mense armlastig sal laat.
Wat egter soos ’n paal bo water staan, is dat landbou deurgaans sy kant bring om kos op die tafel te hê.
Boere is egter bekommerd oor die transaksiekoste anderkant die plaashek waaroor hulle geen beheer het nie.
Geen Boeing 737 Max 8's mag in Namibië land
6 ure gelede | Vervoer
Ronelle Rademeyer - Die Namibië Burgerlugvaartowerheid (NCAA) het pas ‘n verbod geplaas op die gebruik van Namibiese lughawens deur Boeing 737 Max 8-vliegtuie.Dié owerheid sê...
Geen geld - geen tee, koffie vir pasiënte
10 ure gelede | Gesondheid
Pasiënte in staatshospitale gaan weens die ministerie van gesondheid en maatskaplike dienste se knyptangbegroting vanaf 1 April nie meer koffie en tee bedien word nie....
Geen borg vir rugby-afrigter
Borgtog is geweier tydens die eerste hofverskyning van Roger Thompson (35), voormalige afrigter van die Namibiese o.20-rugbyspan.Thompson, wat Sondag in hegtenis geneem is, is aangekla...
Sommige dele van Windhoek sonder water, elektrisiteit
13 ure gelede | Plaaslik
Vyf woonbuurte in Windhoek is tans sonder water, terwyl dele in Katutura nie elektrisiteit het.Lydia Amutenya, woordvoerder van die munisipaliteit, sê in ‘n verklaring waterlewering...
Man (75) verkrag glo sesjarige
’n Man wat glo geestelik gestremd is, het Saterdag na bewering ’n sesjarige meisie in die Omhokolo- nedersetting verkrag. Die 75-jarige man is familie...
Ses sterf in vroeë oggendure
23 ure gelede | Ongelukke
Tanja Bause 'n Motorongeluk tussen Windhoek en Okahandja het gister om 05:45 die lewens van ses mense geëis.Vyf mense was in 'n sedan van...
Katrina se skoonsuster verhuur glo lyshuis
Denver Kisting Die hoërhof in Windhoek het gister gehoor 'n skoonsuster van me. Katrina Hanse-Himar­wa het glo 'n huis, wat sy wederregtelik onder die...
Weer vir 12 Maart
BINNELAND: Gedeeltelik bewolk en baie warm in die verre noordooste met 'n paar donderbuie, andersins sonnig en warm tot baie warm. KUS: Gedeeltelik bewolk en...
Steytler verlaat Staatshuis
Dr. Alfredo Hengari, die president se woordvoerder, het in 'n bondige verklaring gesê Steyt­ler het verlede Maandag reeds bedank.Dit was ook sy laaste werkdag, het...